Human Rights Violation Hearings — Pollsmoor — 1997-02-18

ADV POTGIETER: Kom ons [onduidelik]

UNKNOWN: Waar C en B staan sou hulle aan die voorkant by C en B gewees het en A sal ongeveer hier wees waar ons voertuig gestaan het.

ADV POTGIETER: Nee maar wag eers laat ek miskien verduidelik dat ons nou nie bymekaar verby praat nie.  Hulle beweeg in NY111 van regs na links weet ons, aan die regterkant van die interseksie soos ons kyk na die plan.  Aan watter kant van die pad soos hulle nou af beweeg is dit aan die soos hulle beweeg aan die linkerkant van die pad  of aan die regterkant van die pad.  Met ander woorde waar die bosse is of waar hierdie gebou is.

UNKNOWN: Waar die bos is - waar die bosse is, die regterkant.

ADV POTGIETER: Bosse is.

UNKNOWN: Regterkant ja.

ADV POTGIETER: Goed, ons weet dis die - dis die noordekant van die plan.  All right so hulle beweeg aan die bosse se kant aan die noordekant van NY111.

UNKNOWN: Dis reg.

ADV POTGIETER: En u beweeg aan die suidekant van die pad met ander woorde aan die geboue se kant.

UNKNOWN: Dis reg.

ADV POTGIETER: Goed,  so u nader hulle van agter af.  U nader hulle van agter af.

UNKNOWN: Dis reg ja.

ADV POTGIETER: Goed, nou was daar nou enige suspisie op daai stadium toe u - toe u hulle nou vir die eerste maal sien - kyk u kom van agter af aan en hier stap die mense in die pad af.

UNKNOWN: Dit het - hulle het suspisieus gelyk.

ADV POTGIETER: Hoekom?

UNKNOWN: Die manier wat hulle, hulle hande in hulle sak geloop het.

ADV POTGIETER: Het [tussenbeide]

UNKNOWN: Asof jy iets versteek of iets moeilik dra.

ADV POTGIETER: In hulle sakke in.

UNKNOWN: Ja.

ADV POTGIETER: Het elkeen van hulle met hande in die sakke gestap?

UNKNOWN: Ek sal nie se elkeen nie, ek het nie elkeen so goed gekyk nie oor die algemeen nie - was dit die indruk wat ek gekry het.

ADV POTGIETER: So u het die indruk gekry dat hulle stap met hulle hande in hulle sakke - is dit korrek?

UNKNOWN: Dis korrek ja.

ADV POTGIETER: Goed, ek wil net hierdie mikrofone omruil - ek dink die tegnici het iets teen my vandag.  Thank you - goed so u kry die indruk dat die mense nou oor die algemeen met hulle hande in hulle sakke loop.

UNKNOWN: Dis reg ja.

ADV POTGIETER: En dit val u as suspisieus op.

UNKNOWN: Dis reg.

ADV POTGIETER: En wat - wat doen u nou - die insittendes van die voertuig - praat u  nou en se maar kyk - kyk hierdie vier wat hier voor loop, lyk hulle nie vir julle ook bietjie suspisieus nie.

UNKNOWN: Ja ons het die saam opgemerk.

ADV POTGIETER: En toe wat se u vir mekaar?

UNKNOWN: Ek kon onthou daar was iemand wat oor die radio gese het hulle is langs julle.  En ek het toe verwys dit - of gedink dit verwys miskien na die mense wat die aanval moes doen, want die aanval moes al gebeur het en daar het niks gebeur nie.

ADV POTGIETER: So daar - so op die tyd wat u die groepie persone in die pad nader in NY111 toe kom daar 'n berig oor die radio wat se hulle is langs julle.

UNKNOWN: Iemand het so iets genoem ja.

ADV POTGIETER: Iemand praat oor die - oor die polisieradio en se hulle is langs julle.

UNKNOWN: Dis reg.

ADV POTGIETER: Maar het hulle gese langs wie, of het die stem net gese kyk hulle is langs julle.

UNKNOWN: Nee - ja dis wat hulle gese het.

ADV POTGIETER: Hulle het nie gese Kleyn [tussenbeide]

ADV POTGIETER: Kleyn en Bothma en Coetzee - hulle is langs julle.

UNKNOWN: Ek kan nie onthou nie, ek glo nie daar was  [onduidelik]

ADV POTGIETER: Kan nie onthou nie.  Goed - toe weet u mos nou ek meen die is die aanvallers.

UNKNOWN: Nie verseker nie - maar jy vermoed dit.

ADV POTGIETER: Ja maar kyk u sien nou die groepie hulle het alreeds u agterdog gewek en nou kom die berig oor die radio dat hulle is langs julle.  Ek meen - ek meen na wie het u gedink na wie verwys die radioberig?

UNKNOWN: Ek het geglo hulle verwys na hulle.

ADV POTGIETER: En na die aanvallers?

UNKNOWN: Dis reg ja.

ADV POTGIETER: Nie waar nie - nou weet u nou hierso is die aanvallers.

UNKNOWN: Dis reg.

ADV POTGIETER: So ek meen daar is geen ander rede waarom die mense vir julle sal se hulle is langs julle nie, korrek?

UNKNOWN: Dis  reg ja.

ADV POTGIETER: Wat doen u toe?

UNKNOWN: Ons gaan toe verby hulle - draai op in die polisiestasie se rigting van NY1 en op daai stadium stap hulle aan en oor die kruising van NY1 - nog steeds in NY111 - hulle verdwyn uit ons sig, as gevolg van die gebou op die hoek versper dit nou ons oog kontak - draai om, en beweeg weer agter hulle aan, toe stap daar vier aan die regterkant van die pad nog steeds in die rigting wat hulle geloop het.

ADV POTGIETER: Nou as ek u nou korrek verstaan dan se u dat u is suspisieus daar kom 'n berig oor die radio  wat eintlik u suspisies bevestig, hulle se hulle is langs julle - julle weet in die voertuig dat daar word verwys na die aanvallers en u ry heeltemal weg tot op 'n punt waar hulle uit u sig uit verdwyn.

UNKNOWN: Nee, maar nie vir lank nie.

ADV POTGIETER: Maar waarom doen u dit - waarom konfronteer u hulle nie?

UNKNOWN: Ons wou op daai punt sou dit nie goed gewees het nie, dis reg oor 'n bos indien hul sou weghardloop sou ons in elk geval nie  kon gevang het nie.  Dit was net nie die aangewese plek nie.

ADV POTGIETER: U het hulle - u het hulle later ook in elk geval reg oor die bos gekonfronteer nie waar nie?

UNKNOWN: Nee.

ADV POTGIETER: Volgens u getuienis.

UNKNOWN: Nee daar was nie 'n bos nie.

ADV POTGIETER: Was daar niks bos nie waar u hulle gekonfronteer het nie.

UNKNOWN: Nee die bos is baie verder aan - dit was 'n oop stuk grond gewees.

ADV POTGIETER: Se u - se u vir ons dat die bosse is nader aan die strate aan die regterkant van die interseksie soos 'n mens na die plan kyk as aan die linkerkant van die interseksie.

UNKNOWN: Ja.

ADV POTGIETER: Maar nou - u het vroeer in u getuienis vir ons gese dat as deel van die instruksies die oggend was daar persone wat uitgeplaas was in verskillende posisies.

UNKNOWN: Dis reg ja.

ADV POTGIETER: En u was op 'n sekere punt geplaas juis om mense wat mag ontvlug af te sny nie waar nie.

UNKNOWN: Dis reg ja.

ADV POTGIETER: So as deel van u beplanning het u voorsien vir mense wat moontlik kan weghardloop van die toneel af.

UNKNOWN: Dis reg.

ADV POTGIETER: En u het basies die toneel omsingel nie waar nie.

UNKNOWN: Ons moes op een punt bly ja - hulle sou na ons toe kom as daar 'n aanval sou gewees het.

ADV POTGIETER: Ja.

UNKNOWN: Moes ons [onduidelik] moes ons verhoed dat hulle wegkom.

ADV POTGIETER: Ja maar dis die punt wat ek aan u stel is die toneel was basies omsingel deur polisiebeamptes.

UNKNOWN: Op daai stadium het ek nie geweet of hulle al onttrek het nie Edelagbare want hulle het reeds 'n instruksie gehad om te onttrek.
En ons het onttrek en toe na die uitgebrande voertuig loop kyk, en daarna teruggekom op pad nou huis toe.

ADV POTGIETER: Maar nou - u het 'n - u het 'n radio in u voertuig ne.

UNKNOWN: Ekskuus?

ADV POTGIETER: Daar was 'n radio in u voertuig.

UNKNOWN: Daar was 'n radio ja.

ADV POTGIETER: Goed, het u toe probeer om hierdie berig op te volg - gevra wat moet ons nou doen, waar is julle - waar is die res van julle kollegas?

UNKNOWN: Nee ek het agter in die kar gesit en ek het nie daaraan gedink nie.

ADV POTGIETER: U het niks gedoen nie?

UNKNOWN: Nee.

ADV POTGIETER: En die Kaptein Kleyn - wat het hy gedoen?

UNKNOWN: Hy het ook niks gedoen nie, hy het net gese ons kan hulle nie vir veiligheidsredes kan ons hulle nie hier konfronteer nie.

ADV POTGIETER: So hy het gese maar ons kan hulle nie hier konfronteer nie.

UNKNOWN: Dis te naby aan die bos, dis onnodig gevaarlik.

ADV POTGIETER: U is seker daarvan.

UNKNOWN: Dis reg ja.

ADV POTGIETER: U kan dit goed onthou?

UNKNOWN: Ek onthou goed.

ADV POTGIETER: U weet u is onder eed?

UNKNOWN: Ja Edele.

ADV POTGIETER: Goed, nou beweeg u in NY1 en die mense is uit u sig uit en u beweeg nou weer terug na NY111.

UNKNOWN: Dis reg ja.

ADV POTGIETER: En u sien hulle weer daarso.

UNKNOWN: Dis reg.

ADV POTGIETER: Wat doen u toe?